
«THY ETERNAL SUMMER»

Thy Eternal Summer

Τι θα συνέβαινε αν ο Θάνατος μπορούσε να ξυπνήσει, να μιλήσει και να αποκαλύψει τον έρωτα;

Το Thy Eternal Summer, που έχει ήδη παρουσιαστεί στο National Theatre of Kenya στο Nairobi, διερευνά τη λεπτή γραμμή ανάμεσα στη ζωή και τον θάνατο, προτείνοντας μια σκηνική εμπειρία όπου η ποίηση και η μουσική αναζητούν αυτό που μένει ζωντανό..Η performance, αντλεί έμπνευση από το έργο του W.Shakespeare και του Κ.Καρυωτάκη, φέρνοντας σε συνάντηση δύο ποιητές που συνομιλούν πέρα από τον χρόνο και τη γεωγραφία. Ένας Ποιητής βρίσκεται με ένα κρανίο. Ανάμεσα τους αναπτύσεται ένας διάλογος όπου η μνήμη, η φθορά και η επιθυμία διασταυρώνονται.Με όχημα τη ζωντανή πρωτότυπη μουσική δημιουργείται ένα σκηνικό τοπίο όπου η ειρωνεία, η τρυφερότητα και το χιούμορ συνυπάρχουν και διερευνουν τη λεπτή γραμμή ανάμεσα στη ζωή και τον θάνατο.Η ύλη διαλύεται, οι αναμνήσεις ξεθωριάζουν, μα ο έρωτας παραμένει ως η μόνη δύναμη που επιβιώνει πέρα από τον χρόνο.

*Στην παράσταση θα υπάρχουν ελληνικοί υπέρτιτλοι για το αγγλικό μέρος της παράστασης.

Οι SexPeer

Οι SexPeer, Βασιλεία Κενάνογλου (ηθοποιός και μουσικός) και o Θοδωρής Παπαδημητρίου (συνθέτης και μαέστρος), είναι ένα καλλιτεχνικό σχήμα με πρωταρχικό στόχο τη δημιουργία και παρουσίαση νέων έργων, που βασίζονται στην πρωτότυπη μουσική του δεύτερου. Κεντρικός άξονας της καλλιτεχνικής τους πρακτικής είναι η αναζήτηση δημιουργικού διαλόγου με άλλους καλλιτέχνες, διαφορετικά πεδία τέχνης και ποικίλα πολιτισμικά συμφραζόμενα, με στόχο τη διαμόρφωση ευέλικτων καλλιτεχνικών προτάσεων που μπορούν να παρουσιαστούν σε ποικίλους χώρους και συνθήκες, εντός και εκτός συνόρων.
Αφετηρία της συνεργασίας με τον σκηνοθέτη Μίλτο Τσιάντο, αποτέλεσε η επιθυμία των SexPeer να διερευνηθεί ένας σκηνικός τρόπος συνύπαρξης των μελοποιημένων σονέτων του William Shakespeare με στοιχεία της ελληνικής ποιητικής παράδοσης, που να ξεπερνά τη μορφή μίας συμβατικής συναυλιακής παρουσίασης. Η διαδικασία εξελίχθηκε σε ένα ταξίδι πειραματισμού, δημιουργικής αναζήτησης και εμπιστοσύνης στη συλλογική καλλιτεχνική έρευνα, αποτέλεσμα της οποίας ήταν η ολοκληρωμένη θεατρική παράσταση με τίτλο Thy Eternal Summer.
ΣΥΝΤΕΛΕΣΤΕΣ

Κείμενο: Γουίλιαμ Σαίξπηρ, Κώστας Καρυωτάκης, Μίλτος Τσιάντος
Δραματουργική Επεξεργασία: Βασιλεία Κενάνογλου, Μίλτος Τσιάντος
Σκηνοθεσία: Μίλτος Τσιάντος
Πρωτότυπη Μουσική: Θοδωρής Παπαδημητρίου
Σκηνικά-Κοστούμια: Ασημίνα Πλουμή
Σχεδιασμός Φωτισμών: Μίλτος Τσιάντος
Sound design: Θοδωρής Παπαδημητρίου
Βοηθός σκηνοθέτη: Μαρία - Αντωνία Πασβάνη
Κατασκευή μάσκας: Αννέτα Ιμπρισίμη
Φωτογραφίες: Ευαγγελία Κενάνογλου, Δήμητρα Βελιγρανίδου
Παραγωγή: SexPeer/ Epi Skopon

Παίζουν: Βασιλεία Κενάνογλου, Θοδωρής Παπαδημητρίου

Ακούγονται οι φωνές των: Αναστασία Ρουμελιώτη, Σταυρούλα Κουϊτζόγλου, Ζωή Παπαδοπούλου, Φένια Μάγιου, Θοδωρής Παπαδημητρίου, Τζίμης Αντωνιάδης, Δημήτρης Φλάρης, Μίλτος Τσιάντος







